[{"text_idx": "#000005", "text": "Eesti kui va\u0308ikeriigi va\u0308lispoliitika peaks hoiduma riikidevahelistest intriigidest. Tihti on kiusatus moodustada mingeid riikide gruppe Euroopa Liidu sees, et ajada u\u0308hiselt mingit asja. See on saatuslik eksitus ja sellega ei saavuta midagi, kirjutab Siim Kallas."}, {"text_idx": "#000006", "text": "Eesti va\u0308lispoliitikal on kaks mo\u0303o\u0303det. U\u0308ks on piirkondlik mo\u0303o\u0303de \u2013 koosto\u0308o\u0308 naaberriikidega ehk koosto\u0308o\u0308 Soomega, La\u0308tiga, Balti koosto\u0308o\u0308, La\u0308a\u0308nemeremaade koosto\u0308o\u0308, Po\u0303hjamaade koosto\u0308o\u0308. Ja miks mitte ka koosto\u0308o\u0308 Arktikas, nagu va\u0308lisminister Eva-Maria Liimets mainis. Ja siis on suurem, globaalne mo\u0303o\u0303de, kus Eesti osaleb maailmapoliitikas koos Euroopa Liidu 27 liikmesriigiga."}, {"text_idx": "#000008", "text": "Eesti va\u0308lispoliitika huvi on, et Euroopa Liit oleks suhetes kahe u\u0308leja\u0308a\u0308nud suurjo\u0303uga vo\u0303imalikult tugev, nii et ta saaks nende kahega suhteid korraldada, la\u0308bira\u0308a\u0308kimisi pidada, kokkuleppeid so\u0303lmida meile kasulikel tingimustel."}, {"text_idx": "#000009", "text": "USA on muidugi Euroopa Liidu loomulik liitlane. Euroopa Liit ja USA annavad poole kogu maailma sisemajanduse kogutoodangust ja kolmandiku kaubaka\u0308ibest. Aga suhted on keerulised."}, {"text_idx": "#000010", "text": "Donald Trump teravustas Euroopa-USA kaubandussuhete ebavo\u0303rdsuse probleemi ja see on nu\u0308u\u0308d eelmise presidendi sisepoliitiline pa\u0308rand. Aastal 2009 oli kaupade ja teenuste ka\u0308ibes va\u0308ike USA u\u0308lekaal (5,2 miljardit dollarit), ku\u0308mme aastat hiljem on Euroopa u\u0308lekaal 120,7 miljardit dollarit. See on kogu aeg kasvanud, vaatamata ka eelmise presidendi rakendatud tariifimeetmetele."}, {"text_idx": "#000011", "text": "Loetelu teemadest, kus Euroopa ja USA huvid po\u0303rkuvad, on pa\u0308ris pikk - Boeing-Airbus, GMO-d, jne. Maailma kaubandusorganisatsioonis on menetluses 23 EL-i kaebust USA vastu ja ku\u0308mme USA kaebust EL-i vastu.). Va\u0308ga tundlikud on suhted teljel \u2013 julgeolek versus inimo\u0303igused."}, {"text_idx": "#000012", "text": "Nu\u0308u\u0308d tuleks tingimata taastada USA ja Euroopa Liidu Transatlantilise Kaubanduse ja Investeeringute Partnerluse (TTIP) la\u0308bira\u0308a\u0308kimised. Selle mo\u0303te propageerimine vo\u0303iks olla u\u0308ks Eesti va\u0308lispoliitika juhtmo\u0303tteid ja mul on hea meel, et va\u0308lisminister seda va\u0308lispoliitika arutelul mainis."}, {"text_idx": "#000013", "text": "Konkreetsetele probleemidele lahenduste leidmine on oluline va\u0308ljakutse transatlantilise telje taastamisel."}, {"text_idx": "#000014", "text": "\"Olukord muutus, kui Hiina hakkas oma majanduslikku vo\u0303imsust kasutama poliitilise vo\u0303imu saavutamiseks maailmas.\""}, {"text_idx": "#000015", "text": "Hiina majandusliku vo\u0303imsuse kasv ei a\u0308ratanud 15 aastat tagasi o\u0303igupoolest mingeid erilisi emotsioone. Turg suurenes, eurooplaste investeeringud Hiinas to\u0303id kasumeid, Huawei oli Euroopas teretulnud ku\u0308laline. Olukord muutus, kui Hiina hakkas oma majanduslikku vo\u0303imsust kasutama poliitilise vo\u0303imu saavutamiseks maailmas."}, {"text_idx": "#000016", "text": "2012. aastal lo\u0308o\u0308di nuga Euroopa Liitu, moodustades nn 17+1 ru\u0308hmitus (Hiina ja Kesk- ning Ida-Euroopa koosto\u0308o\u0308grupp) , riikide u\u0308henduse, mille sekretariaat, see ta\u0308hendab juhtimine, on Pekingis. Sellesse ru\u0308hmitusse kuulub ka Eesti."}, {"text_idx": "#000017", "text": "Kaubandussuhetes survestab Hiina Euroopa Liitu, no\u0303udes ko\u0303ikide kokkulepete osana tehnoloogiasiiret (technology transfer). Euroopa ja ka meie huvi on loomulikult oma, sealhulgas ka Eesti, tehnoloogilisi saavutusi kaitsta."}, {"text_idx": "#000018", "text": "Hiina investeeringutesse suhtuti Euroopas varem soodsalt, alles viimasel ajal on hakatud ta\u0308hele panema nu\u0308ansse, mis puudutavad julgeolekut ja ebaausat konkurentsi nii kaubanduses (riigiabi) kui ka ebavo\u0303rdseid tingimusi investeerimises Hiina ettevo\u0303tetesse."}, {"text_idx": "#000019", "text": "Aastal 1996 olin ma Euroopa No\u0303ukogu Ministrite komitee esimees. Mitmel korral andsime pressikonverentse koos Hans van den Broekiga, Euroopa Liidu va\u0308lissuhete volinikuga. \"Nojah\", u\u0308tles ta mulle enne u\u0308ht pressikonverentsi. \"Kui minu ka\u0308est midagi ku\u0308sitakse, siis on see raha, kui teie ka\u0308est, siis on see venelased.\""}, {"text_idx": "#000020", "text": "Kindlasti pole Eesti enam ainult Vene teema maa, meil on teemasid, millega punkte koguda, aga eks vahekorda Vene teema ja muude teemade vahel tuleb hoida tasakaalus. Oluline on, et tugev suurjo\u0303ud, Euroopa Liit, on just see, mis saab korraldada suhteid Venemaaga meie, mitte Sergei Lavrovi tingimustel."}, {"text_idx": "#000021", "text": "Va\u0308lispoliitika viljelemisel Euroopa Liidu sees on oma nu\u0308ansid. Tuleb arvestada, et u\u0308ks kirjutamata reegel on (vo\u0303i va\u0308hemalt oli), et Euroopa Liit kaitseb suhetes kolmandate riikidega eelko\u0303ige va\u0308ikeriike, sest suured saavad omadega ise hakkama. Selle kohta on palju na\u0308iteid. See aga ei ta\u0308henda, et oleks vo\u0303imalik midagi saavutada ilma teisi rahvaid arvestamata."}, {"text_idx": "#000022", "text": "Eesti kui va\u0308ikeriigi va\u0308lispoliitika peaks hoiduma riikidevahelistest intriigidest. Tihti on kiusatus moodustada mingeid riikide gruppe Euroopa Liidu sees, et ajada u\u0308hiselt mingit asja. See on saatuslik eksitus. Sellega ei saavuta midagi, ku\u0308ll aga kasutab mo\u0303ni riik, grupi initsiaator, seda oma huvides a\u0308ra. Ja va\u0308ikeriik vo\u0303ib u\u0308sna rumalasse olukorda sattuda."}, {"text_idx": "#000024", "text": "Kommentaar po\u0303hineb riigikogus va\u0308lispoliitika arutelul peetud so\u0303navo\u0303tul."}, {"text_idx": "#000025", "text": "Eesti ei osale 16+1 formaadi kultuurikohtumisel Hiinaga"}, {"text_idx": "#000026", "text": "Aimar Ventsel: Eesti huvid Arktika vo\u0303idujooksus"}, {"text_idx": "#000027", "text": "Eesti poliitikud ei toeta Saksa va\u0308lisministri soovi loobuda EL-i va\u0308lispoliitikas u\u0308heha\u0308a\u0308lsusest"}, {"text_idx": "#000029", "text": "Alar Heikla: mo\u0303istuspa\u0308rase sideturvalisuse vo\u0303imalikkusest Eestis"}, {"text_idx": "#000031", "text": "Indrek Kannik: traditsioonilised ohud ei ole maailmast kuhugi kadunud"}, {"text_idx": "#000033", "text": "Harri Tiido: mis seal Kaug-Po\u0303hjas toimub ja mida seal vaadelda on?"}, {"text_idx": "#000036", "text": "Harri Tiido: ja\u0308rjepidevusest Venemaa diplomaatilises ka\u0308itumises"}, {"text_idx": "#000038", "text": "Harri Tiido: anonu\u0308u\u0308mne ha\u0308a\u0308l Hiina teemal"}, {"text_idx": "#000040", "text": "Biden: Atlandi-u\u0308lene liit on tagasi"}, {"text_idx": "#000041", "text": "Luik: suhete paranemist Venemaaga ei paista"}, {"text_idx": "#000043", "text": "Mihkelson: Eesti va\u0308lispoliitikale tuleb kasuks parem planeerimine"}, {"text_idx": "#000045", "text": "Liimets: valitsus toetab piirilepingu ratifitseerimist"}, {"text_idx": "#000048", "text": "Tu\u0308u\u0308r: Haavisto na\u0308itas Venemaal euroopalikku va\u0308lispoliitikat"}, {"text_idx": "#000051", "text": "Urmas Paet: loodan, et naiivsus Venemaa suunal on mo\u0303nda aega nullila\u0308hedane"}, {"text_idx": "#000054", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000055", "text": "Marion Villemson: teatrikultuurist publiku poolt vaadatuna"}, {"text_idx": "#000056", "text": "Harri Tiido: inimese kujutlusvo\u0303imest ja selle piiridest"}, {"text_idx": "#000057", "text": "Rein Sikk: kultuuri ha\u0308vitamist ei tohiks rahumeeli pealt vaadata"}, {"text_idx": "#000058", "text": "Kristina Reinsalu: iga (e-)ha\u0308a\u0308l loeb"}, {"text_idx": "#000060", "text": "Alar Karis: vaid eesti kirjanduse kaudu su\u0308nnib eesti vaim ja mo\u0303te"}, {"text_idx": "#000067", "text": "Pa\u0308rnu ei saanud kodusaalis Tartule vastu"}, {"text_idx": "#000068", "text": "Kultuuriminister: parasport ja meie parasportlaste saavutused va\u0308a\u0308rivad laia ko\u0303lapinda"}, {"text_idx": "#000073", "text": "Uue tantsusaate juht: tahame na\u0308idata, et tants toob ro\u0303o\u0303mu ja tervist"}, {"text_idx": "#000074", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]